Tað er um heystið og veturin, at tann mesti vindurin er, og tá hendir ofta skaði á hús og bilar. Tí er tað nú, tú skalt forða fyri álvarsligum skaðum. Góð ráð eru at beina burtur alt leyst, sum liggur rundan um húsini. Tað, sum ikki kann fáast burtur, kann kanska bindast fast. Eru trø rundan um húsini, so er best at beina fyri brákaðum greinum, sum ikki eru niðurdotnar. Siga veðurtíðindini frá stormi, so má ansast eftir, at rútar og hurðar í bilinum eru væl afturlatin.